Dain Said

Dain Iskandar Said (juga dikenali sebagai Dain Said) merupakan seorang pengarah, pelakon, penulis skrip dan penerbit Malaysia. Dari kerjayanya sebagai seorang sutradara, beliau menduduki kerusi pengarah menerusi filem cetera pertamanya, Dukun (2007) dan mula mencuri perhatian peminat filem Malaysia menerusi filem Bunohan (2012). Beliau bersama Nandita Solomon menubuhkan syarikat Apparat Sdn. Bhd. yang mengkhususkan kepada penerbitan filem.

Kehidupan awal 
Beliau membesar di Kuala Lumpur, Malaysia dan berkelulusan dalam Filem dan Fotografi dari Universiti Westminster di London pada tahun 1990.

Kerjaya filem 
Selepas tamat pengajian, beliau bekerja untuk beberapa filem pendek, rancangan televisyen, iklan, pemasangan media dan dokumentari. Dain mengarahkan filem pertamanya pada tahun 2006, Dukun, tetapi diharamkan tayangannya berikutan ia mempunyai kaitan dengan kes Mona Fandey. Filem kedua arahannya, Bunohan ditayangkan pada 2012 dan merupakan penyerahan Malaysia di Anugerah Akademi bagi Filem Bahasa Asing Terbaik.

Filem ketiga arahannya, Interchange dikeluarkan pada Disember 2016, dan dipertontonkan di Festival Filem Antarabangsa Locarno pada Ogos 2016, empat bulan sebelum tayangannya.

Pada 5 April 2018, filem Dukun arahan beliau lakonan Umie Aida sebagai Diana Dahlan dibenarkan tayangannya sekaligus menamatkan 12 tahun penantian beliau untuk menyaksikan filem ini ditayangkan.

Kolaborasi
Dain mempunyai beberapa pelakon yang berlakon di dalam lebih daripada satu filem arahannya. Faizal Hussein, Bront Palarae dan Nadiya Nisaa ialah pelakon yang kerap berkerjasama dengan beliau, muncul dalam tiga filem.

Filemografi

Filem

Telefilem

Anugerah dan pencalonan

Rujukan

Pautan luar 
 

Orang hidup
Orang dari Kuala Lumpur
Pengarah filem Malaysia
Orang Malaysia berketurunan Melayu
Muslim Malaysia
2018